《漫兴》
明代·苏葵

闲名闲利不须贪，消得荣枯是一酣。幸际明时宽酒禁，更偷闲处纵清谈。

花枝淡淡晴还雨，萍梗飘飘北又南。瓮茧欲成身已老，定谁先事鉴春蚕。

作者简介：广东顺德人，字伯诚。成化二十三年进士。弘治中以翰林编修升江西提学佥事。性耿介，不谄附权贵。为太监董让陷害，理官欲加之刑。诸生百人拥入扶葵去，事竟得雪。在任增修白鹿书院。官至福建布政使。有《吹剑集》。